După ordonanța care taie deducerile pentru creanțe, băncile din România intră în vizorul Fiscului. Mai exact, premierul Mihai Tudose a anunțat că ANAF a început o serie de verificări la instituțiile financiare care activează în România să vadă „ce și cum se întâmplă".

Premierul a reluat atacurile la bănci, susținând că „au venit aici crezând că toți suntem cu tricouri cu fraierii noștri” și a amenințat că, dacă profiturile nu vor fi la vedere va ieși chiar public să le spună românilor că nu e sigur să-și țină economiile acolo.

Pentru început, a precizat Tudose, ANAF a început verificările la două bănci, însă nu le-a numit.

„Au început controale peste tot, și vă dau un exemplu cu băncile. Avem 36 de bănci active, 18 sunt pe profit și 18 nu. Eu cred că trebuie să le ajutăm (…) poate facem o fundație să le dăm niște bani că, înțeleg că ei au venit aici să ne ajute, să, nu știu, sunt subsidiare ale Crucii Roșii sau, pur și simplu, au venit aici crezând că toți suntem cu tricouri cu: fraierii noștri ! ANAF-ul a început controlul la două dintre ele să vadă cum și ce se întâmplă. Eu vă spun foarte sincer și-mi asum, o să ajungem până a la ieși public și a spune: domne’, băncile astea nu au profit, de un an, de doi, de trei, de patru, nu știu dacă este foarte „safe” să vă țineți economiile acolo. (…) Iertați-mă, e o bancă, dacă ea nu are profit, e pe pierdere, păi nu riscă să intre în faliment ?” a precizat Mihai Tudose, la Antena 3.

În urmă cu 10 zile, premierul a amenințat că va publica niște date, chiar dacă „o pățește” ca să înțeleagă românii că băncile „îi fură”. „Perioada romantică a trecut”, a spus șeful Guvernului la vremea respectivă.

Recent, Ministrul Finanțelor, Ionuț Mișa, a declarat că 31 dintre cele 46 de bănci din România sunt pe pierdere și doar 15 bănci au plătit impozit pe profit în ultimii cinci ani. „Este vorba de tot felul de opeÂ­rațiuni așa-numite de optimiÂ­zaÂ­re fiscală. Băncile se împruÂ­muÂ­tă la banca-mamă, la doÂ­bânzi de 19%, de exemplu. În intervalul acestor 5 ani s-au împrumutat la banca-mamă și, ulterior, au plasat credite pe piața românească la o dobândă mult mai mică. Este evident că, astfel, ieși în pierdere”, a declarat Mișa.